# Newid i’r Rheolau

1. Y Cefndir

Cafodd rheolau Cwmpas eu mabwysiadu’n wreiddiol gan Ganolfan Cydweithredol Cymru mewn cyfarfod cyffredinol blynyddol yn 2014 a daethant i rym yn 2015. Yn 2019, mabwysiadodd yr aelodau newid penodol i reol 64 ynghyd â rhywfaint o eglurhad o ‘ystyr’ nifer o reolau. Mewn cyfarfod cyffredinol eithriadol yn gynharach eleni (Mawrth 2022) mabwysiadodd yr aelodau enw presennol y cwmni, sef ‘Cwmpas’, a’r newidiadau a ganlyn i’r rheolau:

* **Newidiadau i’r ‘Gwrthrychau’ a’r ‘Pwerau’ i ganiatáu ceisiadau i CThEM am statws elusennol yn y dyfodol.**
* **Addasiad i Reol 59 – dim ond aelodau dros 18 oed sy’n cael gwasanaethu ar y Bwrdd; ni chaiff cyflogeion wasanaethu ar y bwrdd.**
* **Addasiad i Reol 60 – yn cyfuno (b) ac (c) ac yn newid cyfarwyddwyr ‘cyfetholedig’ i ‘annibynnol’.**
* **Addasiad i Reol 63 – yn newid traean i chwarter.**
* **Addasiad i Reol 64 – yn tynnu ‘olynol’ ac yn newid ‘naw’ mlynedd i ‘wyth’.**
* **Addasiad i reolau 65, 66 a 67 – i’w gwneud nhw’n gyfatebol â Rheolau 59 i 64.**
* **Addasiad i’r gramadeg yn Rheolau 87 a 88.**
* **Addasiad i’r is-bennawd ‘Treuliau’ gan ychwanegu ‘Tâl’ ac addasu Rheol 89 drwy ychwanegu nad yw Cyfarwyddwyr yn cael eu talu.**
* **Addasiad i Reol 90(a) – yn newid ‘cyfetholedig’ i ‘annibynnol’.**
* **Addasiad i Reol 91 – ychwanegu brawddeg yn dweud bod cyfarwyddwr annibynnol sydd wedi ei recriwtio fel Cadeirydd yn gorfod sefyll am aelodaeth ac etholiad yn y Cyfarfod Cyffredinol Blynyddol cyntaf.**
* **Addasiad i eiriad Rheolau 96, 97 a 99 i ganiatáu ceisiadau i CThEM am statws elusennol yn y dyfodol**
* **Addasiad i Reol 105 – yn egluro’r pumed pwynt bwled yn ymwneud â swyddogion.**

1. Y sefyllfa bresennol

Yn y cyfarfod cyffredinol eithriadol ym mis Mawrth 2022, mabwysiadwyd yr addasiadau sydd wedi eu rhestru uchod. Cytunwyd hefyd yn y cyfarfod cyffredinol eithriadol y byddai’r Bwrdd yn adolygu’r gramadeg, y sillafu a’r fformat ymhellach drwy’r ddogfen gyfan. Cytunodd y cyfarfod cyffredinol eithriadol hefyd bod angen rhoi rhagor o ystyriaeth i’r rheolau am y Bwrdd Cyfarwyddwyr a’r Swyddogion.

Gwnaeth y Bwrdd adolygiad pellach ym mis Mehefin 2022 a chynigiodd y newidiadau i’r rheolau a restrir yn adran 3.

Un o’r materion a drafodwyd ym mis Mehefin oedd a oedd angen gwneud newidiadau i’r gwrthrychau. Ar ôl ystyried y mater, nid ydym yn argymell gwneud unrhyw newidiadau i’r gwrthrychau ar hyn o bryd. Nid ydym yn credu ei bod yn angenrheidiol nac yn ddoeth gwneud unrhyw newidiadau i’r gwrthrychau (rheol 6) sy’n adlewyrchu’r gwaith y mae’r gymdeithas yn ei wneud yn ddigonol yn barod, ac sy’n dangos yn glir bod y gymdeithas yn dilyn gwerthoedd cydweithredol.

Mae’r Rheolau a fabwysiadwyd ym mis Mawrth 2022 wedi eu hatodi i chi eu darllen

yn atodiad 1.

1. Y camau gweithredu arfaethedig

Gofynnir i’r aelodau fabwysiadu’r addasiadau a ganlyn i’r Rheolau (llinell trwyddo = dileu; *italic coch =* geiriau ychwanegol):

**Rheol 4:** Y Gymdeithas yw corff cenedlaethol Cymru i gydweithfeydd, mentrau cymdeithasol a busnesau dan berchnogaeth cyflogeion. ~~Mae’r Gymdeithas yn hyrwyddo ac yn cryfhau cydweithfeydd, mentrau cymdeithasol a busnesau dan berchnogaeth cyflogeion yng Nghymru.~~

**Rheol 5:** *Mae’r Gymdeithas yn hyrwyddo ac yn cryfhau cydweithfeydd, mentrau cymdeithasol a busnesau dan berchnogaeth cyflogeion* yn ogystal â chefnogi busnesau cymdeithasol. Mae’r Gymdeithas yn defnyddio ei gwerthoedd cydweithredol i gryfhau cymunedau ac mae’n datblygu ac yn defnyddio atebion cydweithredol i fynd i’r afael â thlodi a hyrwyddo cynhwysiant.

**Rheol 7:** Caiff y Gymdeithas wneud unrhyw beth cyfreithlon i ddatblygu gwrthrychau’r Gymdeithas ac, yn arbennig, ond nid yn gyfan gwbl, *gall*:

(a) ~~gallai~~ fenthyg neu godi arian at unrhyw ddiben sy’n fuddiol i’r Gymdeithas:

(b) ~~darparu neu helpu i~~ darparu neu helpu i ddarparu gwasanaethau cynghori ac ymgynghori i gefnogi twf a datblygiad mentrau sydd wedi eu seilio ar egwyddorion cyfiawnder cymdeithasol a rheolaeth ddemocrataidd;

(c) ~~Rheoli~~ rheoli prosiectau sy’n cynnwys busnesau cymdeithasol a sefydliadau cymunedol; ~~a~~

(d) ~~cyfrannu~~ cyfrannu at ddatblygu polisi a deddfwriaeth sy’n ymwneud â ~~sefydliadau hynny~~ busnesau cymdeithasol a sefydliadau cymunedol.

(e) ~~darparu neu helpu i~~ darparu neu helpu i ddarparu addysg a hyfforddiant i’r cyhoedd i ddysgu’r wybodaeth a’r sgiliau sy’n ymwneud â sefydlu a rheoli busnesau cymdeithasol a hyrwyddo gwerthoedd ac egwyddorion cydweithrediad yn ehangach:

(f) ~~hyrwyddiad~~ hyrwyddo neu gomisiynu ~~o~~ ymchwil er budd y cyhoedd;

(g) ~~darpariad~~ darparu adnoddau addysgol; ~~a~~

(h) ~~cyhoeddiad~~ cyhoeddi llyfrau, cyfnodolion, pamffledi neu ddefnyddiau printiedig eraill.

**Rheol 60:** Dyma fydd cyfansoddiad y Bwrdd:

(a) Hyd at 8 cyfarwyddwr wedi eu hethol gan, ac o blith, Aelodau’r Gymdeithas.

(b) Hyd at 4 cyfarwyddwr a benodir gan y Bwrdd, yn cynnwys ~~hyd at~~ 1 person sydd wedi eu henwebu’n gyfarwyddwr gan TUC Cymru, neu unrhyw gorff olynol yn ei enw a theitl, a hyd at 3 cyfarwyddwr annibynnol a benodir gan y Bwrdd ~~mae cyfarwyddwyr annibynnol i gael eu dethol gan y Bwrdd Cyfarwyddwyr~~ am eu sgiliau a/neu brofiad penodol.

**Rheol 65:** Fel y mae Rheol 60(b) yn ei nodi, gall y BwrddCyfarwyddwyr benodi hyd at ~~dri~~ *bedwar* cyfarwyddwr, *un ar enwebiad TUC Cymru ac hyd at dri* ~~ac maent~~ wedi eu dethol am eu sgiliau a/neu brofiad penodol. Bydd cyfarwyddwyr fel hyn yn gwasanaethu am gyfnod sefydlog, heb fod yn hirach na~~g wyth~~ *phedair* blynedd, wedi ei benderfynu gan y Bwrdd Cyfarwyddwyr ar adeg y penodi. *Gallent gael eu hailbenodi ond ni fyddent yn gwasanaethu fel cyfarwyddwr Bwrdd am fwy nag wyth mlynedd dan unrhyw amgylchiadau,* ~~yn amodol ar adolygiad bob 12 mis o leiaf. Gallai Cyfarwyddwyr Annibynnol~~ *a gallent* gael eu tynnu o’u swyddi unrhyw bryd drwy benderfyniad y Bwrdd Cyfarwyddwyr.

**Rheol 66:** ~~Gallai’r Bwrdd Cyfarwyddwyr ar unrhyw adeg lenwi swydd achlysurol ar y Bwrdd a’r sawl a benodir~~ *Os bydd swydd wag yn codi yn ystod y flwyddyn i gyfarwyddwr etholedig, beth bynnag yw’r rheswm am hynny, gall y Bwrdd Cyfarwyddwyr lenwi’r swydd drwy gyfethol aelod o’r Gymdeithas a* fydd yn dal y swydd hyd y cyfarfod cyffredinol blynyddol nesaf. ~~Mae’n rhaid i’r sawl a benodir fod yn aelod neu ddod yn aelod o fewn amser rhesymol.~~

**Rheol 67:** Ni ddylai nifer y cyfarwyddwyr ~~annibynnol~~ *sydd naill ai wedi eu penodi neu wedi eu cyfethol gan y Bwrdd* ~~gynnwys mwy na thraean o’r Bwrdd Cyfarwyddwyr~~ *fod yn gyfartal â, neu’n fwy na, nifer y cyfarwyddwyr etholedig ar unrhyw adeg. Dan amgylchiadau lle mae nifer y cyfarwyddwyr a benodir ac a gyfetholir yn uwch na nifer y cyfarwyddwyr etholedig, mae’r Bwrdd yn ymrwymo i ymdrin â hyn o fewn 28 diwrnod drwy alw cyfarfod cyffredinol eithriadol i ethol mwy o gyfarwyddwyr.*

**Rheol 91:** ~~O bryd i’w gilydd, bydd y Bwrdd yn ethol cadeirydd ac ysgrifennydd ac unrhyw swyddogion eraill, a allai, ond nad oes angen iddynt, fod o blith eu nifer eu hunain. Mae’n rhaid i’r swyddogion fod yn aelodau neu gytuno i ddod yn aelodau o fewn amser rhesymol.~~

*Bydd gan y Gymdeithas Gadeirydd, Trysorydd ac Ysgrifennydd a swyddogion eraill y gallai’r Bwrdd benderfynu arnynt o bryd i’w gilydd. Yn y cyfarfod Bwrdd cyntaf yn dilyn pob cyfarfod cyffredinol blynyddol bob blwyddyn, bydd y Bwrdd Cyfarwyddwyr yn ethol Cadeirydd a Thrysorydd ac yn penodi Ysgrifennydd a fydd yn gwasanaethu fel Cadeirydd, Trysorydd ac Ysgrifennydd y Gymdeithas.*

*a) Cadeirydd. Mae’n rhaid i’r Cadeirydd fod yn gyfarwyddwr etholedig ar y Bwrdd ar adeg yr etholiad a pharhau i fod yn Gadeirydd Bwrdd etholedig tra bydd yn y swydd. Ond, os nad ail-etholir y Cadeirydd i’r Bwrdd mewn cyfarfod cyffredinol blynyddol, yna bydd yn parhau yn y swydd hyd nes bydd y cyfarfod Bwrdd nesaf yn ethol Cadeirydd newydd. Gall y Cadeirydd sefyll am ail-etholiad cyhyd ag y bydd yn parhau’n gyfarwyddwr Bwrdd etholedig.*

*b) Trysorydd. Mae’n rhaid i’r Trysorydd fod yn gyfarwyddwr etholedig ar y Bwrdd ar adeg yr etholiad a pharhau i fod yn gyfarwyddwr Bwrdd tra bydd yn y swydd. Ond, os yw’r Trysorydd yn gyfarwyddwr etholedig ac nid yw’n cael ei ail-ethol i’r Bwrdd mewn cyfarfod cyffredinol blynyddol, bydd y Trysorydd wedyn yn aros yn y swydd nes bydd y cyfarfod Bwrdd nesaf yn ethol Trysorydd newydd. Gall y Trysorydd sefyll am ail-etholiad cyhyd ag y bydd yn parhau’n gyfarwyddwr ar y Bwrdd.*

*c) Ysgrifennydd. Ni chaiff yr Ysgrifennydd fod yn gyfarwyddwr ar y Bwrdd ar adeg y penodiad ac ni chaiff ddod yn gyfarwyddwr Bwrdd tra bydd yn y swydd. Rhaid i’r Ysgrifennydd fod yn aelod o’r Gymdeithas a chaiff fod yn gyflogai. Gall yr Ysgrifennydd gael ail-benodiad cyhyd ag y bo’n parhau’n gymwys.*

Bydd dyletswyddau a hawliau gan y Swyddogion hyn a roddir iddynt gan y Bwrdd neu’r gyfraith a gallent ~~unrhyw Swyddog a benodir~~ gael eu tynnu o’r swydd unrhyw bryd trwy benderfyniad gan y Bwrdd Cyfarwyddwyr. ~~Bydd Swyddogion sy’n gwasanaethu nad ail-etholir i’r Bwrdd yn y cyfarfod cyffredinol blynyddol barhau yn y swydd beth bynnag hyd y cyfarfod Bwrdd cyntaf yn dilyn y cyfarfod cyffredinol blynyddol~~

**Rheol 105:** Bydd y Gymdeithas yn cadw cofrestr o’r Cyfarwyddwyr a’r Swyddogion a fydd yn cynnwys y manylion a ganlyn:

Enw;

Cyfeiriad Cartref;

*Swydd/i a ddelir;*

Y dyddiad*/au* pan gychwynwyd yn y swydd;

Y dyddiad*/au* pan adawyd y swydd.

~~Enw a chyfeiriadau’r Swyddogion yn cynnwys y safle a ddelir a’r dyddiad pan gychwynwyd ac ymadawyd â’r safle fel Swyddog.~~

1. Argymhellion

Mae’r bwrdd cyfarwyddwyr wedi craffu ar yr addasiadau a restrir yma ac yn argymell bod yr aelodau’n mabwysiadu’r holl addasiadau fel y maent wedi eu rhestru.